
ΠΡΟΣ: Γενικό Νοσοκομείο Αγίου Νικολάου
	 Τμήμα Οικονομικού/Προμηθειών




ΘΕΜΑ: ΠΡΟΔΙΑΓΡΑΦΕΣ ΤΡΑΠΕΖΑΣ ΜΙΚΡΟΕΠΕΜΒΑΣΕΩΝ
	Στον ακόλουθο πίνακα παραθέτονται οι προδιαγραφές για την προμήθεια μίας (1) τράπεζας μικροεπεμβάσεων για τις ανάγκες του χειρουργικού ΤΕΠ, πιθανού κόστους 9.000€ χωρίς Φ.Π.Α..
	1. 
	Ο εξοπλισμός να είναι καινούριος, αμεταχείριστος, σύγχρονης τεχνολογίας, κατάλληλος για νοσοκομειακή χρήση και για εξέταση, φροντίδα και μεταφορά ασθενών. με όλα τα εξαρτήματα, που απαιτούνται, για τη σωστή και πλήρη λειτουργία του και να παραδοθεί εγκατεστημένος σε πλήρη λειτουργία με δαπάνη της προμηθεύτριας εταιρείας στον χώρο που θα υποδείξει το Νοσοκομείο, όπως επίσης και μια επίδειξη λειτουργίας.

	2. 
	Να διαθέτει επιφάνεια κατάκλισης δύο τμημάτων, από ακτινοδιαπερατό υλικό, κατάλληλη για χρήση ακτινολογικής κασέτας και συστήματος C-ARM.

	3. 
	Να μπορεί να δεχθεί ασθενή με βάρος 280kg τουλάχιστον.

	4. 
	Ο μεταλλικός σκελετός της τράπεζας να είναι εξολοκλήρου κατασκευασμένος από ανοξείδωτο ατσάλι INOX 304.

	5. 
	Το σύνολο της κατασκευής να είναι αξιόπιστο και ανθεκτικό. Το φορείο να είναι κατασκευασμένο από χάλυβα βαρέως τύπου με ηλεκτροστατική βαφή φούρνου. Το περιμετρικό πλαίσιο της επιφάνειας κατάκλισης του φορείου να είναι κατασκευασμένο από ανοξείδωτο χάλυβα AISI 304 προκειμένου να διαθέτει απεριόριστη αντοχή στα χτυπήματα κατά την μεταφορά του.

	6. 
	Η επιφάνεια κατάκλισης να έχει διαστάσεις περίπου 190x60cm (ΜxΠ), ενώ οι εξωτερικές διαστάσεις να είναι περίπου 205x75cm (ΜxΠ).

	7. 
	Να διαθέτει πνευματική ρύθμιση του τμήματος πλάτης από 0° έως 85°.

	8. 
	Να διαθέτει υδραυλική αυξομείωση ύψους της επιφάνειας κατάκλισης από 60 έως 90 cm, μέσω δύο τηλεσκοπικών κολωνών και ο υδραυλικός μηχανισμός να ελέγχεται με ποδομοχλό και από τις δύο πλευρές της τράπεζας.

	9. 
	Να διαθέτει δυνατότητα ανάκλησης του τμήματος κορμού, ώστε να μπορεί να χρησιμοποιηθεί και ως γυναικολογική έδρα.

	10. 
	Να διαθέτει οπή στο τμήμα της κεφαλής.

	11. 
	Να διαθέτει αποσπώμενα ποδονάρια κατασκευασμένα από ανοξείδωτο χάλυβα INOX 304 και να διαθέτει στο κάτω τμήμα ανοξείδωτη λεκάνη συλλογής υγρών, με διαμόρφωση που διευκολύνει την πρόσβαση του ιατρού.

	12. 
	Να διαθέτει αποσπώμενους βραχίονες στήριξης χεριών πλήρως ρυθμιζόμενους.

	13. 
	Να εδράζεται σε τέσσερις τροχούς κλειστού τύπου, διαμέτρου περίπου 200 mm.

	14. 
	Να διαθέτει κεντρικό σύστημα πέδησης και στους τέσσερις τροχούς, με ποδοχειριστήριο.

	15. 
	Να διαθέτει πέμπτο κατευθυντήριο τροχό, ενεργοποιούμενο με ποδοδιακόπτη.

	16. 
	Να εκτελεί υδραυλικά κινήσεις Trendelenburg και Anti-Trendelenburg έως 16° προς κάθε κατεύθυνση.

	17. 
	Να διαθέτει υποδοχές για στατώ στις τέσσερις γωνίες καθώς και πτυσσόμενη υποδοχή για τοποθέτηση στατώ ορού.

	18. 
	Να διαθέτει ζεύγος ανοξείδωτων, πλήρως πτυσσόμενων πλαϊνών προστατευτικών κάγκελων. Να είναι αποσπώμενα.

	19. 
	Τα υδραυλικά και μηχανικά μέρη να προστατεύονται από καλύμματα κατασκευασμένα από υψηλής αντοχής καλουπωτό πλαστικό, ώστε να εξασφαλίζεται η προστασία των χρηστών και να διευκολύνεται ο καθαρισμός της τράπεζας. Επιπλέον, να διαθέτει ειδικά διαμορφωμένη πλαστική βάση στο κάτω μέρος της τράπεζας, για την ασφαλή τοποθέτηση και συγκράτηση φιάλης οξυγόνου.

	20. 
	Να παραδοθεί με ένα στατώ ορού τεσσάρων θέσεων, από ανοξείδωτο χάλυβα INOX 304.

	21. 
	Να παραδοθεί με στρώμα αφρώδους υλικού πάχους περίπου 8 cm, αδιάβροχο, αντιβακτηριδιακό, με αφαιρούμενο βραδύκαυστο κάλυμμα που να μπορεί να πλένεται και να απολυμαίνεται με κατάλληλα εγκεκριμένα καθαριστικά και απολυμαντικά.

	22. 
	Να διαθέτει υποδοχή για ρολό χαρτιού, μπάρες τοποθέτησης εξαρτημάτων κατά μήκος της τράπεζας και υποδοχή κυτίου απόρριψης αιχμηρών αντικειμένων στην περιοχή της κεφαλής.

	23. 
	Να φέρει ετικέτες ασφαλείας, προειδοποίησης και προσοχής στην ελληνική γλώσσα κατά προτίμηση για την προστασία ασθενών και προσωπικού.

	24. 
	Να προσφερθεί προς επιλογή μηχανισμός για ρύθμιση του τμήματος της πλάτης και με ποδοπετάλ από την πλευρά της κεφαλής.

	25. 
	Το σύνολο του εξοπλισμού να διαθέτει εγγύηση καλής λειτουργίας τουλάχιστον δύο (2) ετών και εγγύηση ύπαρξης ανταλλακτικών για δέκα (10) έτη τουλάχιστον.

	26. 
	Μαζί με τη προσφορά να κατατεθούν σε ισχύ:

a) Πιστοποιητικό CE
b) Πιστοποιητικό ISO 13485 κατασκευαστικού οίκου,
c) Πιστοποιητικό ISO 13485 προμηθευτή,
d) Πιστοποιητικό ότι ο προμηθευτής είναι ενταγμένος σε πρόγραμμα εναλλακτικής διαχείρισης Α.Η.Η.Ε. βάσει του Π.Δ. 117/2004,
e) Πιστοποιητικό συμμόρφωσης σύμφωνα με την Υπουργική Απόφαση Δ3(α)4822/2025 περί διανομής Ιατροτεχνολογικού εξοπλισμού.

	27. 
	Να συνταχθεί και να παραδοθεί μαζί με τη προσφορά αναλυτικό φύλλο συμμόρφωσης με σαφής παραπομπές στα επίσημα τεχνικά φυλλάδια του κατασκευαστικού οίκου όλων των παραπάνω απαιτήσεων επί ποινή αποκλεισμού.

